Inspirasiekos met SARIE: sê 'kaas'!
JY LEES NOU Inspirasiekos met SARIE: sê 'kaas'!
By La MONT tussen Ashton en Swellendam maak ’n klein span kaasmakers onder leiding van Karla Steyl ’n unieke reeks kase, maar hulle is veral bekend vir hul ROYAL ASHTON - ’n besonderse kaas met ’n soet geur en kenmerkende gaatjie-tekstuur. Karla vertel meer.
Hoekom is die ROYAL ASHTON so uniek?
Ons is die enigste kaasfabriek in SA wat dié kaas maak. Dis ’n moeilike proses om die gaatjie-tekstuur te kry en omdat jy met gis werk, is dit iets waarvoor baie kaasmakers nie kans sien nie.
As jy Frankryk besoek, is hierdie gereg die eerste ding wat jy moet bestel. Hy word ook voorgesit met eier bo-op, dan staan hy bekend as Croque Madame! Ek hou nie van klein kos nie, daarom maak ek sommer een oorgroot een.
Verhit oond tot 180 °C. Maak die sous: Smelt botter in ’n middelgroot pot en laat die botter bietjie braai tot effens verbruin, sowat 1 tot 2 minute (die Franse noem dit beurre noisette). Gooi meel by en roer met ’n draadklitser tot meel deur botter geabsorbeer is. Gooi melk op een slag by en klits tot al die meel versprei is in die melk. Hou aan met klits oor lae hitte tot witsous dik en gaar is, so 5 – 10 minute. Verwyder van hitte en gooi mosterd en kaas by. Roer tot kaas gesmelt is. Voeg eiergele by en roer deeglik. Geur goed met sout en varsgemaalde swartpeper. Sny die bokant van die brood af en hol die brood uit (jy kan dit wat jy uithaal gebruik om broodkrummels mee te maak vir die rys gereg hierbo). Gooi 1/3 van witsous in brood en pak ¾ van ham bo-op. Gooi nog 1/3 sous oor. Plaas brood se "deksel" terug en gooi laaste 1/3 van witsous oor brood. Pak oorblywende hamsnye bo-op brood. Plaas in warm oond en bak vir 25 tot 30 minute of tot goudbruin. Sit voor.